## Pravilnik o korištenju prava na medicinsku odnosno fizikalnu rehabilitaciju hrvatskih ratnih vojnih invalida iz Domovinskog rata

### NN 45/2005 (6.4.2005.), Pravilnik o korištenju prava na medicinsku odnosno fizikalnu rehabilitaciju hrvatskih ratnih vojnih invalida iz Domovinskog rata

# MINISTARSTVO OBITELJI, BRANITELJA I MEĐUGENERACIJSKE SOLIDARNOSTI

**891**

Na osnovi članka 108. stavka 1. točke 8. i
stavka 2., a u vezi s člankom 72. stavcima 1. i 2. Zakona o pravima hrvatskih
branitelja iz Domovinskog rata i članova njihovih obitelji (»Narodne novine«
174/04.), potpredsjednica Vlade Republike Hrvatske i ministrica obitelji,
branitelja i međugeneracijske solidarnosti, uz suglasnost ministra zdravstva i
socijalne skrbi, donosi

## PRAVILNIK

### O KORIŠTENJU PRAVA NA MEDICINSKUODNOSNO FIZIKALNU REHABILITACIJUHRVATSKIH RATNIH VOJNIH INVALIDA IZDOMOVINSKOG RATA

I. OPĆE ODREDBE

Članak 1.

Ovim se pravilnikom utvrđuju uvjeti i način
ostvarivanja prava na medicinsku, odnosno fizikalnu rehabilitaciju hrvatskih
ratnih vojnih invalida iz Domovinskog rata (u daljnjem tekstu HRVI iz
Domovinskog rata).

Članak 2.

HRVI iz Domovinskog rata ostvaruje pravo na
medicinsku, odnosno fizikalnu rehabilitaciju (u daljnjem tekstu medicinska
rehabilitacija) ako mu je ta rehabilitacija prijeko potrebna u vezi s
oštećenjem organizma koje je zadobio pod okolnostima iz članka 5. Zakona o
pravima hrvatskih branitelja iz Domovinskog rata i članova njihovih obitelji (u
daljnjem tekstu Zakon), na temelju kojeg mu je priznat status HRVI iz
Domovinskog rata.

Članak 3.

HRVI iz Domovinskog rata ostvaruje medicinsku
rehabilitaciju, u pravilu, u specijalnoj bolnici za medicinsku rehabilitaciju
prema odredbama ovoga pravilnika, kada je takvo liječenje medicinski opravdano.

Ministarstvo obitelji, branitelja i
međugeneracijske solidarnosti (u daljnjem tekstu ministarstvo), ugovoriti će
pružanje bolničke medicinske rehabilitacije s ustanovama osposobljenim za
provođenje bolničke rehabilitacije.

II. UVJETI I NAČIN
OSTVARIVANJA PRAVA

Članak 4.

HRVI iz Domovinskog rata ostvaruje pravo na
medicinsku rehabilitaciju ako osim postojanja bolesti, posljedica ranjavanja i
ozljeda navedenih u Pravilniku o utvrđivanju postotka oštećenja organizma HRVI
iz Domovinskog rata, postoje ispunjeni još i sljedeći uvjeti:

– funkcionalno oštećenje organizma određenog
stupnja, po osnovi po kojoj mu je priznat status HRVI iz Domovinskog rata

– nemogućnost i neprimjenjivost provođenja
ambulantne rehabilitacije u specijalističko-konzilijarnoj
zdravstvenoj ustanovi

– da bolest, ozljeda ili rana za koje se podnosi
prijedlog za medicinsku rehabilitaciju nije svrstana u važeći Popis bolesti,
bolesnih stanja i posljedica ozljeda za odobravanje bolničke medicinske
rehabilitacije, koji je sastavni dio Pravilnika o uvjetima i načinu
ostvarivanja prava iz obveznoga zdravstvenog osiguranja za bolničko liječenje
medicinskom rehabilitacijom i fizikalnom terapijom u kući, kojeg donosi
nadležno tijelo Hrvatskog zavoda za zdravstveno osiguranje (u daljnjem tekstu
HZZO)

– da HRVI iz Domovinskog rata nije koristio
medicinsku rehabilitaciju po odobrenju HZZO-a po istoj medicinskoj osnovi, 12
mjeseci prije podnošenja prijedloga za medicinsku rehabilitaciju po odredbama
ovoga pravilnika.

Članak 5.

HRVI iz Domovinskog rata koji ispunjava uvjete
iz članka 4. ovoga Pravilnika i kod kojeg ne postoje kontraindikacije navedene
u članku 10. ovog Pravilnika može ostvariti pravo na medicinsku rehabilitaciju.

Medicinska rehabilitacija provodi se kao početna
i kao održavajuća medicinska rehabilitacija.

Članak 6.

Prijedlog za medicinsku rehabilitaciju daje
izabrani liječnik primarne zdravstvene zaštite i to na temelju medicinske
dokumentacije o pogoršanju zdravstvenog stanja HRVI iz Domovinskog rata i na
temelju nalaza i mišljenja liječnika specijalista odgovarajuće specijalnosti.

Prijedlog za medicinsku rehabilitaciju može dati
i liječnik specijalist odgovarajuće specijalnosti iz bolnice u kojoj se HRVI iz
Domovinskog rata liječi kada je potreban premještaj u specijalnu bolnicu za
medicinsku rehabilitaciju na temelju medicinske dokumentacije.

Prijedlog za produljenje medicinske
dokumentacije daje liječnik specijalist odgovarajuće specijalnosti iz bolnice u
kojoj je HRVI na medicinskoj rehabilitaciji na temelju medicinske
dokumentacije.

Članak 7.

Prijedlog za medicinsku rehabilitaciju iz članka
6. ovog pravilnika koji podnosi izabrani liječnik sadržava odgovarajuću
medicinsku dokumentaciju, odnosno preslike iste ovjerene od nadležnog
liječnika, obrazloženje prijedloga za medicinsku rehabilitaciju, prijedlog u
koju zdravstvenu ustanovu se HRVI iz Domovinskog rata može uputiti, preslik odobrenja HZZO i medicinsku dokumentaciju iz
zdravstvene ustanove u kojoj je provedena medicinska rehabilitacija temeljem
odobrenja HZZO, preslik pravomoćnoga drugostupanjskog
rješenja o priznavanju statusa HRVI iz Domovinskog rata, preslik
odgovarajućeg nalaza i mišljenja Drugostupanjskog liječničkog povjerenstva iz
članka 127. stavka 2. Zakona i mišljenje i nalaz liječnika specijalista
odgovarajuće specijalnosti o potrebi liječenja medicinskom rehabilitacijom.

Članak 8.

Prijedlog za medicinsku rehabilitaciju iz članka
7. ovog pravilnika upućuje se Liječničkom povjerenstvu za medicinsku
rehabilitaciju (u daljnjem tekstu Povjerenstvo).

Povjerenstvo razmatra prijedlog za medicinsku
rehabilitaciju i po tome prijedlogu može dati ili uskratiti suglasnost,
odlučuje u koju će zdravstvenu ustanovu za medicinsku rehabilitaciju uputiti
HRVI iz Domovinskog rata, a može pozvati HRVI iz Domovinskog rata na osobni
pregled, te može zatražiti dodatnu medicinsku dokumentaciju.

Ministrica obitelji, branitelja i
međugeneracijske solidarnosti odlukom imenuje članove Povjerenstva i
predsjednika Povjerenstva.

Odlukom o imenovanju Povjerenstva iz stavka 3.
ovoga članka utvrđuju se još i način rada Povjerenstva, sjedište Povjerenstva,
vrijeme na koje se vrši imenovanje, iznos naknade za rad u Povjerenstvu, kao i
ostale okolnosti bitne za rad Povjerenstva.

Povjerenstvo sačinjavaju diplomirani pravnik i
liječnici specijalisti sljedećih specijalnosti:

– liječnik fizijatar –
predsjednik Povjerenstva

– liječnik fizijatar –
član Povjerenstva

– liječnik ortoped – član Povjerenstva

– liječnik kirurg ili neurolog – član
Povjerenstva.

Povjerenstvo donosi i odluku o smještaju u
zdravstvenu ustanovu za medicinsku rehabilitaciju HRVI iz Domovinskog rata I.
skupine koji je ostvario pravo na njegovatelja, za vrijeme bolovanja
njegovatelja u trajanju do 42 dana po zahtjevu nadležnog ureda državne uprave u
jedinici područne (regionalne) samouprave, odnosno nadležnog upravnog tijela
grada Zagreba, sukladno posebnom propisu.

Odluku iz prethodnog stavka ovog članka
Povjerenstvo donosi po skraćenom postupku.

Administrativno-tehničke poslove za Povjerenstvo
obavlja ministarstvo.

Članak 9.

HRVI iz Domovinskog rata može se uskratiti
medicinska rehabilitacija jedino kada Povjerenstvo ocijeni da ne postoji
medicinska opravdanost ili postoje kontraindikacije za njeno provođenje.

Članak 10.

HRVI iz Domovinskog rata koji ispunjava uvjete
iz članka 4. ovog pravilnika ne može ostvariti pravo na medicinsku
rehabilitaciju dok postoje sljedeće kontraindikacije:

a) febrilna stanja, akutne zarazne bolesti,
teški psihički poremećaji, te patološka trudnoća

b) imobilizacija kod koje nije moguće provoditi
rehabilitacijsko liječenje

c) komplicirani tijek koronarne bolesti, kardijalna dekompenzacija, ne podnošenje ergometrijskog
opterećenja od 50 W, tj. 300 Kpm, odnosno 2.0 METT-a,
teški poremećaj srčanog ritma, ehografski utvrđeno
povećanje kavuma lijeve klijetke preko 6 cm, te
kardiovaskularne aneurizme

d) teška oštećenja jetre
i bubrega

e) zloćudne bolesti u stanjima egzacerbacije i dekompenzacije

f) druga stanja i bolesti koje utvrdi
Povjerenstvo.

III. TRAJANJE MEDICINSKE
REHABILITACIJE

Članak 11.

Medicinska rehabilitacija provodi se u svrhu
sprječavanja pogoršanja te očuvanju kvalitete života u trajanju koje utvrdi
Povjerenstvo, a najviše do četiri tjedna.

HRVI iz Domovinskog rata može ostvariti pravo na
medicinsku rehabilitaciju zbog iste bolesti, iste ozljede ili istog ranjavanja
prema odredbama ovog pravilnika jedanput u svake dvije godine.

IV. PRIJELAZNE I ZAVRŠNE
ODREDBE

Članak 12.

Obrazac 1 – Prijedlog za bolničko liječenje
medicinskom rehabilitacijom za HRVI/HB iz Domovinskog rata i Obrazac 2 o
suglasnosti, odnosno uskrati suglasnosti za provođenje medicinske
rehabilitacije tiskani su u prilogu ovog pravilnika i čine njegov sastavni dio.

Članak 13.

Ovaj
pravilnik stupa na snagu danom objave u »Narodnim novinama«.

Klasa:
011-02/05-0001/4

Urbroj: 519-04/2-1-05-1

Zagreb,
31. ožujka 2005.

Potpredsjednica

Vlade Republike Hrvatske i

ministrica obitelji, branitelja i međugeneracijske
solidarnosti

**Jadranka Kosor, dipl. iur**.,
v. r.

OBRAZAC
1

PRIJEDLOG
ZA BOLNIČKO LIJEČENJE

MEDICINSKOM
REHABILITACIJOM ZA

HRVI/HB
IZ DOMOVINSKOG RATA

(Uputiti
na Ministarstvo obitelji, branitelja i međugeneracijske

solidarnosti,
Zagreb, Park Stara Trešnjevka 4)

**1. PODACI O HRVI/HB IZ DOMOVINSKOG
RATA**

**(popunjava HRVI/HB)**

IME,
IME JEDNOG RODITELJA, PREZIME:\_\_\_\_\_\_\_\_\_\_\_\_\_\_\_\_\_\_\_\_\_

PODACI
O INVALIDNOSTI:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            (postotak oštećenja organizma,
stalno/privremeno do kada)

MBG:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA
STANOVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TELEFON:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. PODACI O LIJEČNIKU,
PODNOSITELJU PRIJEDLOGA**

ZDRAVSTVENA
USTANOVA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA
I SJEDIŠTE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BROJ
TELEFONA:\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**2. PRIJEDLOG ZA MEDICINSKU
REHABILITACIJU**

UPUTNA
DIJAGNOZA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NALAZ
I MIŠLJENJE LIJEČNIKASPECIJALISTA: \_\_\_\_\_\_\_\_\_\_\_\_\_\_\_\_

            (ime i prezime, specijalnost, datum
izdavanja)

PRIJEDLOG
ZA BOLNICU: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            (naziv i sjedište bolnice)

**OBRAZLOŽENJE:**

MEDICINSKA
DOKUMENTACIJA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            (ukupan broj stranica)

PRIVITAK:

1.
preslik zadnjega drugostupanjskog rješenja o statusu
HRVI

2.
preslik zadnjeg nalaza i mišljenja Drugostupanjskogaliječničkog povjerenstva

3.
nalaz i mišljenje liječnika specijalista

4.
preslika odobrenja HZZO uz medicinsku dokumentaciju

5.
medicinska dokumentacija

                                               Potpis
i faksimil liječnika

U
\_\_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_\_\_\_

OBRAZAC
2

MINISTARSTVO
OBITELJI, BRANITELJA

I
MEĐUGENERACIJSKE SOLIDARNOSTI

LIJEČNIČKO
POVJERENSTVO ZA

MEDICINSKU
REHABILITACIJU

BROJ:                                                            Klasa:

                                                                       Urbroj:

DATUM:

U
ZAGREBU

Liječničko
povjerenstvo za medicinsku rehabilitaciju na temelju članka 8.

Pravilnika
o korištenju prava HRVI iz Domovinskog rata na medicinsku,

odnosno
fizikalnu rehabilitaciju, nakon razmatranja Prijedloga za medicinsku

rehabilitaciju
za HRVI/HB iz Domovinskog rata

\_\_\_\_\_\_\_\_\_\_\_\_\_\_\_\_\_\_\_\_\_
iz \_\_\_\_\_\_\_\_\_\_\_\_\_\_\_\_, rođen \_\_\_\_\_\_\_\_\_\_\_

(ime, ime jednog
roditelja, prezime)

**DAJE SUGLASNOST                    USKRAĆUJE SUGLASNOST**

TRAJANJE
MEDICINSKE REHABILITACIJE: \_\_\_\_\_\_\_\_\_\_\_\_\_\_\_\_\_\_\_\_\_\_

UPUĆUJE
SE U ZDRAVSTVENU USTANOVU: \_\_\_\_\_\_\_\_\_\_\_\_\_\_\_\_\_\_\_\_

(naziv, sjedište)

OBRAZLOŽENJE

ČLANOVI
POVJERENSTVA:          PREDSJEDNIK
POVJERENSTVA

1.\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_

Potpis
pregledane osobe:

\_\_\_\_\_\_\_\_\_\_\_\_\_\_\_\_\_\_\_\_\_

Dostaviti:

–
HRVI iz Domovinskog rata/ HB iz Domovinskog rata

–
Podnositelju prijedloga – na znanje

–
Zdravstvenoj ustanovi u koju se HRVI/HB upućuje

–
U predmet

Pravilnik, NN 45/2005-891